Tijekom 2019. godine u splitsku Zračnu luku stiglo je rekordnih 14.500 zrakoplova iz svih dijelova svijeta koji su prevezli oko 3.302.000 putnika, doznaje se u srijedu u toj Zračnoj luci.
“U protekloj godini imali smo 29.000 slijetanja i uzlijetanja u splitskoj Zračnoj luci, što znači kako smo imali 14.500 zrakoplova i to je najveći njihov broj tijekom jedne godine u povijesti postojanja naše Zračne luke”, izjavio je za Hinu Mate Melvan, voditelj Službe za prihvat i otpreme u Zračnoj luci Split.
Prometom oko 3.302.000 putnika u 2019. također je ostvaren rekordan godišnji pomet u splitskoj Zračnoj luci, što je za 5,8 posto više nego u 2018. godini.
“Tijekom 2020. godine očekujemo nastavak porasta pometa u našoj Zračnoj luci te vjerujemo kako će taj promet biti više od 3,4 milijuna putnika u oba smjera,” kazao je Melvan.
Zračna luka Split ima izravne zrakoplovne linije s 25 država diljem svijeta, dodao je.
Također je posjetio kako je u srpnju 2019. s prometom od 723.000 putnika, postavljen i novi mjesečni rekord u pometu u Zračnoj luci Split.
N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram